ການສືບຕໍ່ ໂຄສະນາຫາສຽງ ໃນການເລືອກຕັ້ງ ປະທານາທິບໍດີ ສະຫະລັດ 2016
ທ່ານ Trump ​ໄດ້​​ປະນາມ​ ປະທານາທິບໍດີ ບາຣັກ ​ໂອ​ບາ​ມາ ອີກຄັ້ງນຶ່ງ ​ທັງທ່ານ​ນາງ Hillary Clinton ​​ກໍ່ໃຫ້ເກີດ​​ລັດ​ອິສລາມ ​ແລະວ່າຜູ້ກ່ຽວ ​​ຈະ​ຜາບແພ້​​ ພວກ​ຫົວ​ຮຸນ​ແຮງດັ່ງກ່າວ​​.
ຜູ້ຖືກສະເໜີຊື່ໃຫ້ສະໝັກເປັນປະທານາທິບໍດີສັງກັດພັກ Republican ທ່ານ Donald Trump ໄດ້ວາງຮູບຮ່າງນະໂຍບາຍຂອງທ່ານ ໃນການຕໍ່ສູ້ກັບລັດທິກໍ່ການຮ້າຍ ໃນຂະນະທີ່ທ່ານຢຸດແວ່ຫາສຽງ ໃນວັນຈັນຜ່ານມານີ້ ຢູ່ໃນລັດ Ohio ໃນຂະນະທີ່ຜູ້ກຳກັບການ ຫາສຽງກຳລັງຫາທາງແກ້ໄຂບັນຫາການເຮັດທຸລະກິດໃນອະດີດຂອງທ່ານ ກັບຣັດເຊຍ ແລະຢູເຄຣນ ທ່ານ Trump ອ້າງວ່າ ຄູ່ແຂ່ງ ທ່ານນາງ Hillary Clinton ຝ່າຍເດໂມກຣັດ ຈະບໍ່ສາມາດປ້ອງກັນການໂຈມຕີຂອງພວກກໍ່ການຮ້າຍ ຫຼືເອົາຊະນະກຸ່ມຫົວຮຸນແຮງລັດອິສລາມໃນພາກຕາເວັນອອກກາງໄດ້ ຂະນະດຽວກັນ ທ່ານນາງ Clinton ທີ່ໂຄສະນາ ຫາສຽງຢູ່ລັດ ເພັນຊີລເວເນຍ ກັບທ່ານ ໂຈ ບາຍເດິນ ຮອງປະທານາທິບໍດີ ຜູ້ຊຶ່ງກ່າວຍ້ອງຍໍປະສົບການຂອງທ່ານນາງ ແລະກ່າວຫາ ທ່ານ Trump ວ່າ ທຳລາຍຄວາມໝັ້ນຄົງຂອງອາເມຣິກາ ຊຶ່ງ Zlatica Hoke ສົ່ງລາຍງານມາ ດັ່ງວັນນະສອນ ຈະນຳລາຍລະອຽດມາສະເໜີທ່ານ ໃນການກ່າວຄຳປາໄສຢູ່ໃນເມືອງ Youngstown, ລັດ Ohio ນັ້ນ ທ່ານ Trump ໄດ້ປະນາມປະທານາທິບໍດີ ບາຣັກ ໂອບາມາອີກຄັ້ງນຶ່ງ ທັງອະດີດລັດຖະມົນຕີການຕ່າງປະເທດຂອງ ເພິ່ນ ທ່ານນາງ Hillary Clinton ກໍ່ໃຫ້ເກີດລັດອິສລາມ ແລະວ່າຜູ້ກ່ຽວຈະຜາບແພ້ພວກຫົວຮຸນແຮງດັ່ງກ່າວ ທ່ານ Donald Trump ຜູ້ສະໝັກເປັນປະທານາທິບໍດີສັງກັດພັກ Republican ກ່າວວ່າ ທ່ານ Trump ບໍ່ໄດ້ເອີ່ຍເຖິງລາຍງານຂອງໜັງສືພິມ New York Times  ທີ່ຊີ້ແນະວ່າ ທ່ານ Paul Manafort ຫົວໜ້າບໍລິຫານການໂຄສະນາຫາສຽງຂອງທ່ານ ອາດໄດ້ປະກອບທຸລະກິດ ອັນມີລາຍໄດ້ຢ່າງງົດງາມກັບພັກຝ່າຍຢູເຄຣນ ທີ່ມີຄວາມຊະນິດໃກ້ຊິດກັບຣັດເຊຍນັ້ນ ທ່ານ Manafort ໄດ້ປະຕິເສດວ່າບໍ່ໄດ້ຮັບເງິນໃດໆຈາກພັກດັ່ງກ່າວ ແຕ່ວ່າໃນຂະນະນີ້ ສາຍພົວພັນດ້ານທຸລະກິດ ໃນອະດີດ ຂອງທ່ານກັບຣັດເຊຍ ແມ່ນພວມຕົກຢູ່ໃນການຕິດຕາມເບ່ິງຢ່າງໄກ້ຊິດທີ່ສຸດ ພັກ Republican ໄດ້ລົງໂຄສະນາຫາສຽງເປັນເທື່ອທຳອິດ ໃນ Israel ໃນວັນຈັນຜ່ານມານີ້ ເພື່ອພະຍາຍາມຍາດເອົາສຽງຈາກຊາວອາເມຣິກັນ-Israel ສອງສັນຊາດຈຳນວນ 300 ພັນຄົນ ໃຫ້ປ່ອນບັດເອົາທ່ານ Trump ທ່ານ Tzvika Brot ສາຂາ Israel ຂອງພັກ Republican ກ່າວວ່າ ພວກທີ່ຖື 2 ສັນຊາດບາງຄົນ ແມ່ນຢູ່ໃນລັດ Pennsylvania ຊຶ່ງເປັນລັດທີ່ກຳລັງຍາດຊິງ ຄະແນນສຽງກັນ ບ່ອນທີ່ທ່ານນາງ Clinton ໂຄສະນາຫາສຽງໃນແລງວັນຈັນຜ່ານມານີ້ ທ່ານນາງ Hillary Clinton ຜູ້ສະໝັກເປັນປະທານາທິບໍດີສັງກັດພັກ Democrat ກ່າວວ່າ ຮອງປະທານາທິບໍດີສະຫະລັດ ທ່ານ Joe Biden ໄດ້ໄປຮ່ວມ ຢູ່ໃນການໂຄສະນາຫາສຽງກັບທ່ານນາງ Clinton ໃນເມືອງ Scranton ທ່ານ Joe Biden ຮອງປະທານາທິບໍດີສະຫະລັດ ກ່າວວ່າ ໃນການຢັ່ງສຽງລະດັບຊາດ ໃນຫວ່າງມໍ່ໆມານີ້ ສະແດງໃຫ້ເຫັນວ່າ ທ່ານນາງ Clinton ໄດ້ນຳໜ້າເກືອບ 7 ເປີເຊັນ ລື່ນທ່ານ Trump